Der var endnu en gang lagt op til noget at et pokalbrag, da AaB tog turen til Silkeborg for at spille første af to semifinalekampe i DBU Pokalen. For selvom nordjyderne i Superligaen er i fare for at rykke i første division, så kan det vel og mærke ende med, at aalborgenserne samtidig kan stå med en pokal i hænderne. I hvert i fald hvis man tirsdag lykkedes med at give sig selv et godt udgangspunkt i den første semifinalekamp. Og selvom nordjyderne spillede 1-1 i Silkeborg, så er det måske ikke så ringe endda, når returopgøret spilles på hjemmebane den 4. maj. Annulleret mål Selvom det var en målfattig kamp, som tirsdag udspillede sig, så var den bestemt ikke uden chancer. Den erfarne Rasmus Thelander fik nemlig fejlbedømt sin glidende tackling mod bolden, og dermed sendte forsvars-veteranen hjemmeholdet faretruende frit mod AaB-målet. Chancen blev dog afværget, og dermed kunne AaB modsat angribe. Kort efter kom Allan Sousa til en god mulighed, hvor han rammer ind på en silkeborg-spiller, som sender bolden lige forbi stolpen. Det efterfølgende hjørnespark ender dog tilbage ved Allan Sousa, der endnu en gang ligger bolden ind i feltet, hvor Nicklas Helenius får den headed flot i mål. Men midt i jublen lyder dommerens fløjte, da der er begået frispark af Rasmus Thelander, som derfor annullerer målet. Forløsning i anden halvleg AaB endte dog med at få sin forløsning i anden halvleg. I det 63. minut kunne Allan Sousa nemlig banke bolden i mål til 1-0. Det var Louka Prip, der fik en returbold ud af Silkeborg-keeperen, som havnede lige foran AaB-angriberen, der med stor glæde sendte den i netmaskerne. Glæden varede dog ikke ved for nordjyderne. Blot fire minutter før tillægstiden fik den unge Alexander Busch nemlig udlignet til 1-1. Målet kom af et frispark udenfor feltet, som var perfekt placeret i panden af den blot 19-årig Silkeborg-spiller. Dermed endte kampen 1-1 forud for returopgøret, som spilles i Aalborg den 4. maj klokken 17.30.

Opsummering:
returopgøret spilles i Aalborg den 4. maj klokken 17.30.